R. M.: Iya, Krama, pancèn ora gampang wong bodho dadi priyayi, manawa ora katiban daru kang gêdhene sakrambil tabon. Pangrasamu iku bênêr bangêt, yèn wong Jawa dadi priyayi iku pintêr, nanging iku yèn tinimbang karo kowe. Awit lagi sêkolahmu wae ora tutug. Saiki wêruha, mulane wong Jawa padha diunèkake bodho karo bôngsa liya (utamane Walônda), awit wong Jawa, ora ana sing kapintêrane angungkuli bôngsa Walônda. Sakpintêr-pintêre bôngsa Jawa, isih kungkulan karo wong Walônda. [Wa...]